title: Komisijas Īstenošanas regula (ES) 2021/898 (2021. gada 28. maijs) par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (“Salată cu icre de știucă de Tulcea” (AĢIN))

text:
                  4.6.2021

                  LV

                  Eiropas Savienības Oficiālais Vēstnesis

                  L 197/67

         KOMISIJAS ĪSTENOŠANAS REGULA (ES) 2021/898
         (2021. gada 28. maijs)
         par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (“Salată cu icre de știucă de Tulcea” (AĢIN))
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1151/2012 (2012. gada 21. novembris) par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
         tā kā:

                     (1)

                     Saskaņā ar Regulas (ES) Nr. 1151/2012 50. panta 2. punkta a) apakšpunktu Rumānijas pieteikums, kurā lūgts reģistrēt nosaukumu “Salată cu icre de știucă de Tulcea”, ir publicēts Eiropas Savienības Oficiālajā Vēstnesī (2).

                     (2)

                     Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc nosaukums “Salată cu icre de știucă de Tulcea” būtu jāreģistrē,

               IR PIEŅĒMUSI ŠO REGULU.

            1. pants
            Nosaukums “Salată cu icre de știucă de Tulcea” (AĢIN) ar šo tiek ierakstīts reģistrā.
            Pirmajā daļā minētais nosaukums apzīmē produktu, kas pieder pie 1.7. grupas “Svaigas zivis, gliemji un vēžveidīgie un to izstrādājumi” saskaņā ar Komisijas Īstenošanas regulas (ES) Nr. 668/2014 (3) XI pielikumu.

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 28. maijā

                  Komisijas

                  un tās priekšsēdētājas vārdā –

                  Komisijas loceklis

               Janusz WOJCIECHOWSKI

            (1)  OV L 343, 14.12.2012., 1. lpp.

            (2)  OV C 39, 4.2.2021., 26. lpp.

            (3)  Komisijas Īstenošanas regula (ES) Nr. 668/2014 (2014. gada 13. jūnijs), ar ko paredz noteikumus par to, kā piemērot Eiropas Parlamenta un Padomes Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (OV L 179, 19.6.2014., 36. lpp.).


title: Komisijas Īstenošanas regula (ES) 2021/900 (2021. gada 3. jūnijs), ar ko atbilstoši Eiropas Parlamenta un Padomes Regulai (ES) 2015/2283 atļauj mainīt jaunā pārtikas produkta galakto-oligosaharīda lietošanas nosacījumus un groza Komisijas Īstenošanas regulu (ES) 2017/2470 (Dokuments attiecas uz EEZ)

text:
                  4.6.2021

                  LV

                  Eiropas Savienības Oficiālais Vēstnesis

                  L 197/71

         KOMISIJAS ĪSTENOŠANAS REGULA (ES) 2021/900
         (2021. gada 3. jūnijs),
         ar ko atbilstoši Eiropas Parlamenta un Padomes Regulai (ES) 2015/2283 atļauj mainīt jaunā pārtikas produkta galakto-oligosaharīda lietošanas nosacījumus un groza Komisijas Īstenošanas regulu (ES) 2017/2470
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2015/2283 (2015. gada 25. novembris) par jauniem pārtikas produktiem un ar ko groza Eiropas Parlamenta un Padomes Regulu (ES) Nr. 1169/2011 un atceļ Eiropas Parlamenta un Padomes Regulu (EK) Nr. 258/97 un Komisijas Regulu (EK) Nr. 1852/2001 (1), un jo īpaši tās 12. pantu,
         tā kā:

                     (1)

                     Regula (ES) 2015/2283 paredz, ka Savienības tirgū drīkst laist tikai tādus jaunus pārtikas produktus, kas ir atļauti un iekļauti Savienības sarakstā.

                     (2)

                     Ievērojot Regulas (ES) 2015/2283 8. pantu, ir pieņemta Komisijas Īstenošanas regula (ES) 2017/2470 (2), ar ko izveido atļauto jauno pārtikas produktu Savienības sarakstu.

                     (3)

                     2014. gada 20. janvārī uzņēmums Yakult Pharmaceutical Industry Co., Ltd. saskaņā ar Eiropas Parlamenta un Padomes Regulas (EK) Nr. 258/97 (3) 5. pantu informēja Komisiju par savu nodomu laist tirgū galakto-oligosaharīdu kā jaunu pārtikas produktu, kas izmantojams vairākos pārtikas produktos, arī tādos maisījumos zīdaiņiem un papildu ēdināšanas maisījumos zīdaiņiem, kas atbilst definīcijai Eiropas Parlamenta un Padomes Regulā (ES) Nr. 609/2013 (4). Tāpēc galakto-oligosaharīds tika iekļauts jauno pārtikas produktu Savienības sarakstā.

                     (4)

                     2020. gada 3. martā uzņēmums Yakult Pharmaceutical Industry Co., Ltd. (“pieteikuma iesniedzējs”) Komisijai saskaņā ar Regulas (ES) 2015/2283 10. panta 1. punktu iesniedza pieteikumu, kurā lūgts mainīt jaunā pārtikas produkta galakto-oligosaharīda lietošanas nosacījumus. Pieteikuma iesniedzējs lūdza jaunā pārtikas produkta galakto-oligosaharīda maksimālo lietošanas līmeni pārtikas piedevās no 0,333 kg GOS uz kilogramu pārtikas piedevas (33,3 %) palielināt uz 0,450 kg GOS uz kilogramu pārtikas piedevas (45,0 %) visām lietotāju grupām. Pieteikšanās procesā pieteikuma iesniedzējs piekrita no pieteikuma izslēgt zīdaiņus un mazus bērnus.

                     (5)

                     2020. gada 18. jūnijā Komisija saskaņā ar Regulas (ES) 2015/2283 10. panta 3. punktu konsultējās ar Eiropas Pārtikas nekaitīguma iestādi (“Iestāde”) un lūdza to sniegt zinātnisku atzinumu, kurā būtu novērtētas galakto-oligosaharīda kā jauna pārtikas produkta lietošanas nosacījumu izmaiņas.

                     (6)

                     2020. gada 17. decembrī iestāde pieņēma zinātnisko atzinumu “Galakto-oligosaharīdu kā pārtikas piedevās izmantotas jaunas pārtikas produktu sastāvdaļas lietošanas nosacījumu izmaiņu drošums saskaņā ar Regulu (ES) 2015/2283” (5). Šis atzinums atbilst Regulas (ES) 2015/2283 11. panta prasībām.

                     (7)

                     Savā atzinumā Iestāde secināja, ka ierosinātais galakto-oligosaharīda kā jauna pārtikas produkta maksimālā izmantošanas līmeņa paaugstinājums pārtikas piedevās ar ierosinātajām izmaiņām lietošanas nosacījumos ir drošs.

                     (8)

                     Ar šo Iestādes atzinumu pietiek, lai varētu konstatēt, ka galakto-oligosaharīds ar ierosinātajiem lietošanas nosacījumiem visām lietotāju grupām, izņemot zīdaiņus un mazus bērnus, atbilst Regulas (ES) 2015/2283 12. panta 1. punkta prasībām.

                     (9)

                     Tāpēc Īstenošanas regulas (ES) 2017/2470 pielikums būtu attiecīgi jāgroza.

                     (10)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants

               1.   Savienības atļauto jauno pārtikas produktu sarakstā, kas paredzēts Regulas (ES) 2015/2283 6. pantā un iekļauts Īstenošanas regulas (ES) 2017/2470 pielikumā, ierakstu par jauno pārtikas produktu galakto-oligosaharīdu groza, kā norādīts šīs regulas pielikumā.

               2.   Šā panta 1. punktā minētajā ierakstā, kas izdarīts Savienības sarakstā, iekļauj šīs regulas pielikumā noteiktos lietošanas nosacījumus un marķēšanas prasības.

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 3. jūnijā

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 327, 11.12.2015., 1. lpp.

            (2)  Komisijas Īstenošanas regula (ES) 2017/2470 (2017. gada 20. decembris), ar ko saskaņā ar Eiropas Parlamenta un Padomes Regulu (ES) 2015/2283 izveido jauno pārtikas produktu Savienības sarakstu (OV L 351, 30.12.2017., 72. lpp.).

            (3)  Eiropas Parlamenta un Padomes Regula (EK) Nr. 258/97 (1997. gada 27. janvāris), kas attiecas uz jauniem pārtikas produktiem un jaunām pārtikas produktu sastāvdaļām (OV L 43, 14.2.1997., 1. lpp.).

            (4)  Eiropas Parlamenta un Padomes Regula (ES) Nr. 609/2013 (2013. gada 12. jūnijs) par zīdaiņiem un maziem bērniem paredzētu pārtiku, īpašiem medicīniskiem nolūkiem paredzētu pārtiku un par pilnīgiem uztura aizstājējiem svara kontrolei, un ar ko atceļ Padomes Direktīvu 92/52/EEK, Komisijas Direktīvas 96/8/EK, 1999/21/EK, 2006/125/EK un 2006/141/EK, Eiropas Parlamenta un Padomes Direktīvu 2009/39/EK un Komisijas Regulas (EK) Nr. 41/2009 un (EK) Nr. 953/2009 (OV L 181, 29.6.2013., 35. lpp.).

            (5)  EFSA Journal 2021;19(1):6384.

            PIELIKUMS
            Īstenošanas regulas (ES) 2017/2470 pielikuma 1. tabulā (“Atļautais jaunais pārtikas produkts”) ierakstu par jauno pārtikas produktu “galakto-oligosaharīds” aizstāj ar šādu:

                              Atļautais jaunais pārtikas produkts

                              Jaunā pārtikas produkta lietošanas nosacījumi

                              Īpašas papildu marķēšanas prasības

                              Citas prasības

                           “Galakto-oligosaharīds

                                 Konkrēta pārtikas kategorija

                                 Maksimālais līmenis (izteikts kā kg galakto-oligosaharīda attiecība pret kg galaprodukta)

                           Uztura bagātinātāji, kas atbilst definīcijai Direktīvā 2002/46/EK

                           0,333

                           Uztura bagātinātāji, kas atbilst definīcijai Direktīvā 2002/46/EK, izņemot zīdaiņus un mazus bērnus

                           0,450 (atbilst 5,4 g galakto-oligosaharīdu porcijā; ne vairāk kā 3 porcijas dienā līdz augstākais 16,2 g dienā)

                           Piens

                           0,020

                           Piena dzērieni

                           0,030

                           Ēdienreizes aizstājēji svara kontrolei (dzērienu formā)

                           0,020

                           Piena dzērienu analogi

                           0,020

                           Jogurts

                           0,033

                           Deserti uz piena bāzes

                           0,043

                           Saldēti piena deserti

                           0,043

                           Augļu dzērieni un enerģijas dzērieni

                           0,021

                           Ēdienreizes aizstājēji zīdaiņiem (dzērienu formā)

                           0,012

                           Bērniem paredzēta sula

                           0,025

                           Bērniem paredzēti jogurta dzērieni

                           0,024

                           Bērniem paredzēti deserti

                           0,027

                           Bērniem paredzētas uzkodas

                           0,143

                           Bērniem paredzēti graudaugu produkti

                           0,027

                           Dzērieni, kas paredzēti intensīvas muskuļu piepūles gadījumos, īpaši sportistiem

                           0,013

                           Sula

                           0,021

                           Augļu pīrāgu pildījums

                           0,059

                           Augļu izstrādājumi

                           0,125

                           Batoniņi

                           0,125

                           Graudaugi

                           0,125

                           Tādi maisījumi zīdaiņiem un papildu ēdināšanas maisījumi zīdaiņiem, kas atbilst definīcijai Regulā (ES) Nr. 609/2013

                           0,008”


title: Komisijas Īstenošanas regula (ES) 2021/901 (2021. gada 3. jūnijs), ar kuru labo Īstenošanas regulas (ES) 2019/2072, ar ko paredz vienotus nosacījumus Eiropas Parlamenta un Padomes Regulas (ES) 2016/2031 par aizsardzības pasākumiem pret augiem kaitīgajiem organismiem īstenošanai, zviedru valodas versiju

text:
                  4.6.2021

                  LV

                  Eiropas Savienības Oficiālais Vēstnesis

                  L 197/75

         KOMISIJAS ĪSTENOŠANAS REGULA (ES) 2021/901
         (2021. gada 3. jūnijs),
         ar kuru labo Īstenošanas regulas (ES) 2019/2072, ar ko paredz vienotus nosacījumus Eiropas Parlamenta un Padomes Regulas (ES) 2016/2031 par aizsardzības pasākumiem pret augiem kaitīgajiem organismiem īstenošanai, zviedru valodas versiju
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2016/2031 (2016. gada 26. oktobris) par aizsardzības pasākumiem pret augiem kaitīgajiem organismiem, ar ko groza Eiropas Parlamenta un Padomes Regulas (ES) Nr. 228/2013, (ES) Nr. 652/2014 un (ES) Nr. 1143/2014 un atceļ Padomes Direktīvas 69/464/EEK, 74/647/EEK, 93/85/EEK, 98/57/EK, 2000/29/EK, 2006/91/EK un 2007/33/EK (1), un jo īpaši tās 41. panta 2. punktu un 72. panta 1. punktu,
         tā kā:

                     (1)

                     Komisijas Īstenošanas regulas (ES) 2019/2072 (2) zviedru valodas versijā VII pielikuma 65. un 68. punktā ir kļūdas attiecībā uz nosacījumiem, kas jāizpilda, lai konkrētus augus vai augu produktus ievestu Savienībā, bet XI pielikuma A daļas 12. punktā ir kļūda attiecībā uz norādi par augu.

                     (2)

                     Tāpēc Īstenošanas regulas (ES) 2019/2072 zviedru valodas versija būtu attiecīgi jālabo. Tas neskar pārējo valodu versijas.

                     (3)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants

               (Neattiecas uz latviešu valodas versiju)

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 3. jūnijā

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 317, 23.11.2016., 4. lpp.

            (2)  Komisijas Īstenošanas regula (ES) 2019/2072 (2019. gada 28. novembris), ar ko paredz vienotus nosacījumus Eiropas Parlamenta un Padomes Regulas (ES) 2016/2031 par aizsardzības pasākumiem pret augiem kaitīgajiem organismiem īstenošanai, atceļ Komisijas Regulu (EK) Nr. 690/2008 un groza Komisijas Īstenošanas regulu (ES) 2018/2019 (OV L 319, 10.12.2019., 1. lpp.).